पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश के हमीरपुर में गांव भोटा में गुरुवार दोपहर को एक तेज रफ्तार कार ने सड़क से गुजर रहे तीन लोगों को टक्कर मार दी। हादसे में बुजुर्ग की मौके पर ही मौत हो गई, जबकि दो लोग गंभीर रूप से घायल हो गए, जिन्हें उपचार के लिए प्राथमिक स्वास्थ्य केंद्र भोटा में भर्ती कराया गया है।
भोटा पुलिस चौकी प्रभारी अजायब सिंह ने बताया कि मृतक की पहचान रूप लाल (65) निवासी गांव समताना, जिला हमीरपुर के रूप में हुई है। घायलों में बुद्धि सिंह गांव पन्याली डाकघर समताना जिला हमीरपुर और दाडू राम गांव बलह मैड जिला हमीरपुर शामिल हैं। तीनों लोग बैंक से पैसा निकालने के बाद अपने-अपने घर जा रहे थे कि बिलासपुर से आ रही एक तेज रफ्तार टैक्सी ने उन्हें टक्कर मारी दी। हादसे की सूचना मिलते ही भोटा थाना पुलिस टीम मौके पर पहुंची और शव को कब्जे में लेकर घायलों को उपचार के लिए अस्पताल पहुंचाया।
पुलिस ने आरोपी टैक्सी चालक के खिलाफ केस दर्ज करके आगे की कार्रवाई शुरू कर दी है। पुलिस के अनुसार हादसे के कारणों की जांच की जा रही है, उसके बाद पता चलेगा कि गलती किसकी थी। प्रशासन की तरफ से मृतक के परिवार को 5000 रुपए की फौरी सहायता राशि प्रदान की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn